钦定古今图书集成/历象汇编/乾象典/第070卷 > 《史记》 > 《天官书》
## 钦定古今图书集成/历象汇编/乾象典/第070卷 > 《史记》 > 《天官书》

凡望云气，仰而望之，三四百里；平望在桑榆上，馀二
千里；登高而望之，下属地者，三千里。

自华以南，气下黑上赤；嵩高、三河之郊，气正赤；恒山
之北，气下黑上青。勃碣海岱之间，气皆黑；江淮之间，
气皆白。

阵云如立垣，杼云类杼轴，云抟两端；兑；杓云如绳者
居前亘天，其半半天，其蛪者类阙旗，故钩云句曲。
日旁云气，人主象，皆如其形以占。故北陲之气如群
畜穹闾，南陲之气类舟船幡旗，大水处，败军场破国
之虚，下有积钱金宝之上，皆有气，不可不察。海旁蜃
气象楼台，广野气成宫阙，然，云气各象其山川人民
所积聚，